als_Latn dik_Latn sag_Latn
Imami mundohet të sqarojë deklaratën e tij për gratë që ‘pjellin’Postuar më: 30 May 2017 13:01
Ish-deputeti i PD Arben Imami, është mundur të sqarojë sot deklaratën e tij për femrat e futura rishtaz në listat e kandidatëve të PD-së nga kryetari Lulzim Basha, që i konsideroi si shtëpiake që kanë pjellë 3-4 kalamaj dhe nuk kanë bërë dy ditë punë.
Sqarimin, Imami ëhstë dashur ta bëjë, pas kritikave të fuqishme në adresë të tij për këtë shprehje kaq fyese nga femrave.
“Lindja e njeriut, – ka shkruar Imami në Fb, – është ngjarja më e madhe botërore.
Gruaja ka detyrimin dhe fatin e madh të amësisë, por ky është një fakt natyror, dhe i përket sferës private, familjare.
Kjo nuk do të thotë se ajo është e privuar nga jeta publike – vetëm një marksiste feministe fondamentaliste si Shulamith Firestone thotë se ajo duhet ta ndryshojë këtë kusht natyror për t’u përfshirë në jetën publike.
Krahasimi im ka qenë midis meritës publike të znj. Topalli (e cila gjithashtu ka lindur fëmijë, por kjo nuk është arsyeja e meritës së saj publike) dhe mungesës së plotë të deritanishme të jetës publike të zonjës kandidate.
Shpresoj të kemi davaritur nëse ka pasur ndonjë paqartësi dhe jo aktivizëm politik në vërejtjet e bëra. Dashamirësisht, Arben Imami.”
als_Latn als_Latn als_Latn als_Latn als_Latn als_Latn als_Latn als_Latn